Missatge: Un Nobel d'Economia defensa una moneda pròpia en una Escòcia independentEl premi Nobel d’Economia l’any 2001, Joseph Stiglitz, ha defensat l’existència d’una moneda pròpia en una Escòcia independent, fet que contradiu la versió oficial del Partit Nacional Escocès en el referèndum celebrat l’any 2014. El professor Stiglitz, com a membre del consell d’assessors econòmics de la primera ministra Nicole Sturgeon, ha admès que haver promogut compartir el pound amb el Regne Unit va ser “un error” en les aspiracions independentistes.Per aquell temps, Stiglitz considerava que vincular l’economia escocesa a la lliura esterlina era la transició més “suau” cap a un Estat independent. Ara bé, per l’autor del llibre que descriu l’euro “com l’amenaça per al futur d’Europa”, el Brèxit ha suposat un canvi d’escenari.“Els països petits poden tenir la seva pròpia moneda. Islàndia va patir una de les recessions més profundes el 2008, però va tenir també una de les recuperacions més fortes perquè té la seva moneda”, ha manifestat Stiglitz. En aquest sentit, el Nobel d’Economia reivindica fer ressorgir “la lliura escocesa” i deixar de banda l’euro i la lliura esterlina.Atès que el context en el qual s’emmarca Escòcia en l’actualitat és diferent del 2014, Stiglitz ha assegurat que la creació d’una moneda pròpia, en un eventual segon referèndum, guanyaria més adeptes en un Estat independent.Stiglitz ha afegit que la lliura escocesa estimularia l’economia reduint el dèficit, fet que possibilitaria l’entrada del país a la Unió Europea. En aquest sentit, el professor ha recordat que aquesta via seria factible perquè mentre el Regne Unit ha pertangut a la comunitat no ha tingut l’euro com a moneda i en l’actualitat Suècia tampoc l’utilitza.http://www.elnacional.cat/ca/economia/nobel-economia-moneda-escocia_108532_102.html

Resposta: Molt malament. Aquest Nobel no es llegeix el xat. Si ho fes sabria que només l'or és moneda i la resta és merda en mans de bancs centrals encara més merdosos. End the Fed! Foll &  Anna  dixerunt.